Claudia Villafañe

Claudia Rosana Villafañe (Buenos Aires, Argentina, 1962ko urtarrilaren 22a) argentinar aktorea, modelo enpresaburua eta antzerki-ekoizlea da. Ezaguna egin zen Diego Maradona futbolaren legendarekin ezkontzean. Aktore ezaguna da, Muñeca brava (1998), MasterChef Celebrity Argentina (2020) eta Ángel Di María: Romper la pared (2024) lanengatik ezaguna. Diego Maradonarekin ezkonduta egon zen.

 Bizitza 
Gurasoak Ana Maria Elia eta Roque Nicolas Villafañe senar-emazteak izan ziren. Mundu osoan da ezaguna Diego Maradonarekin ezkonttzarengatik. Diego Maradona 16 urte zituela ezagutu zuen, Buenos Airesko Villa del Parque auzoan, auzokoak zirenean. 1987an bere lehen alaba izan zuen, Dalma, harreman bizi eta aldi berean istilutsu horretatik Diego Armando Maradona Junior, Cristiana Sinagra italiarrarekin batera, Maradona aita bihurtu zela jakin zuen telebistaz. Baina Diegok ukatu egin zuen aitatasun hori, eta justiziak haurrari bere abizena ematera behartu bazuen ere, berak ukatzen jarraitu zuen hogeita hamar urte baino gehiagoan. Ukatu egin zien emazteari, alabei, semeari eta galdetu zioten kazetari guztiei. Eta Claudiak aurrera jarraitu zuen bikotearekin, eta, handik bi urtera, Gianinna bigarren alaba erditu zuen. Luna Park mitikoan ezkondu zen 1989ko azaroaren 7an, Elsa Serrano italiar-argentinarrak diseinatutako soineko batekin.

 Bizitza pertsonala 
14 urtez ezkonduta egon eta gero, 2003ko martxoaren 7an egin zuen dibortzio eskaera, etxea uzteagatik.  Dalma eta Gianinna alabak, garai hartan 15 eta 12 urte zituztenak, hurrenez hurren, edukitzeko eskatuz. 2017an, 10 urtez ezkonduta egon ondoren, Jorge Taiana enpresaburu eta aktorearekin zuen harremana argitu zuen.

 Lan ibilbidea 
1999an, Natalia Oreiro eta Facundo Arana protagonista zituen Muñeca Brava telenobelan parte hartu zuen. Entretenimenduzko hainbat saiotan gonbidatu zuten: Sábado Bus, Susana Giménez, Escape perfecto, La jaula de la moda, Pasapalabra, CQC, Fútbol Para Todos, Morfi, todos a la mesa, Como anillo al dedo, besteak beste. Hainbat urtez Napolin (Italia) bizi izan zen, eta Maradonaren hainbat negozio administratzeaz arduratu zen.

2003an Pijamas antzezlana ekoitzi zuen Fabian Gianola, Mario Pasik, Victoria Onetto, Anita Martínez, Luciana Salazar eta Jorge Taianarekin.

2005ean, Diego Maradonaren La noche del 10 saioan parte hartu zuen, El Trece katean. 2008an, Maradonaren bizitzan oinarritutako Emir Kusturica zinemagile serbiarraren Maradona by Kusturica omenezko dokumentalean parte hartu zuen. 2020an, MasterChef Celebrity Argentina telebista-saioko lehiakideen taldean sartu zen, eta reality horren irabazle izendatu zuten,  eta 2024an Ángel Di María: Romper la pared lanean.

 Eztabaidak 
2015ean, Maradonak salaketa jarri zuen Villafañeren aurka, ustezko iruzurra, eta ondarea bidegabe erabiltzea egotzita. Villafañeren aurkako Maradona auziaren ospea eta beste herrialde batzuetan egindako ikerketen garapena zirela eta, Argentinako eta atzerriko hainbat hedabidek egin ziotren jarraipena. 2020ko uztailean, epai judizial baten ostean, senar ohiaren aurkako auziaren artxibatzea baliogabetu zioten.

2020an Maradona, sueño bendito telesaila egin zen, eta Laura Natalia Esquivel (Claudia gaztetan) eta Julieta Cardinali (Claudia helduaroan) aktoreek antzeztu zuten. Aukera horretan, Villafañek ohar batzuk eman zituen gutun dokumentu bat bidali ziela bertako ekoizleei, Amazoni eta BTF Mediari, ez baitzioten baimenik eskatu ez berari, ezta bere familiari ere, bere identitateak erabiltzeko.

 Filmografia 

 2008: Maradona by Kusturica

 Erreferentziak 

 Kanpo  estekak 

Kategoria:Buenosairestarrak
Kategoria:Argentinako enpresaburuak
Kategoria:Emakume enpresaburuak
Kategoria:Antzerki ekoizleak
Kategoria:Argentinako katolikoak
Kategoria:Argentinako emakume aktoreak